सिल्वर ETF के जरिए 100 रुपए से भी कम में कर सकते हैं निवेश की शुरुआत
What Is Silver Exchange Traded Fund (ETF) - Everything You need To Know. सिल्वर एक्सचेंज ट्रेडेड फंड यानी सिल्वर ETF निवेशकों को रास आने लगी है। मार्च, 2023 तक इनका एसेट बेस बढ़कर करीब 1,800 करोड़ रुपये हो गया।
सिल्वर एक्सचेंज ट्रेडेड फंड यानी सिल्वर ETF निवेशकों को रास आने लगी है। मार्च, 2023 तक इनका एसेट बेस बढ़कर करीब 1,800 करोड़ रुपए हो गया। सेबी ने करीब डेढ़ साल पहले सिल्वर ETF की शुरुआत की थी। इसके जरिए आप शेयर की ही तरह चांदी में भी निवेश कर सकते हैं। हम आज आपको सिल्वर ETF के बारे में बता रहे हैं।
सबसे पहले समझें ETF क्या है?
चांदी को शेयरों की तरह खरीदने की सुविधा को सिल्वर ETF कहते हैं। ये एक्सचेंज-ट्रेडेड फंड हैं, जिन्हें स्टॉक एक्सचेंजों पर खरीदा और बेचा जा सकता है। चूंकि सिल्वर ETF का बेंचमार्क स्पॉट सिल्वर की कीमतें हैं, आप इसे चांदी की वास्तविक कीमत के करीब खरीद सकते हैं।
सिल्वर ETF में निवेश करने के हैं कई फायदे
सिल्वर ETF में निवेश क्यों करना चाहिए?
चांदी प्रभावशाली बुलियन बनती जा रही है। एक्सपर्ट्स के अनुसार जब भी अर्थव्यवस्थाएं मजबूत होंगी, चांदी की मांग बढ़ने लगेगी।'' इसका एक मतलब यह भी है कि बढ़ती महंगाई वाले दौर में सोने के मुकाबले चांदी की कीमत ज्यादा बढ़ेगी। ऐसे में महंगाई से बचाव के साधन (हेजिंग टूल) के तौर पर चांदी बेहतर साबित होगी।
सिल्वर ETF में कैसे करें निवेश?
सिल्वर ETF खरीदने के लिए डीमैट अकाउंट होला जरूरी है। इसमें NSE या BSE पर उपलब्ध सिल्वर ETF के यूनिट आप खरीद सकते हैं और उसके बराबर की राशि आपके डीमैट अकाउंट से जुड़े बैंक अकाउंट से कट जाएगी। आप ग्रो, अपस्टॉक्स और पेटीएम जैसे ऐप्स के जरिए फ्री में डीमैट अकाउंट खोल सकते हैं। इसके बाद आप अपने मन पसंद का सिल्वर ETF चुन सकते हैं।
90 हजार तक जा सकती है चांदी
केडिया एडवाइजरी के डायरेक्टर अजय केडिया के अनुमान के अनुसार इस साल चांदी 90 हजार रु./किलो तक जा सकती है। इंडस्ट्रियल डिमांड बढ़ने और सोने की कीमतें ज्यादा होने से भी चांदी की कीमतों में उछाल आ रहा है। सिल्वर ETF आने से चांदी में निवेश के विकल्प बढ़ने का भी असर।